CELEX: C2007/170/31
Language: fi
Date: 2007-07-21 00:00:00
Title: Asia C-264/07: Kanne 1.6.2007 — Euroopan yhteisöjen komissio v. Helleenien tasavalta

21.7.2007   
            
            
               FI
            
            
               Euroopan unionin virallinen lehti
            
            
               C 170/17
            
         Kanne 1.6.2007 — Euroopan yhteisöjen komissio v. Helleenien tasavalta
   (Asia C-264/07)
   (2007/C 170/31)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: M. Patakia ja M. Konstantinidis)
   
      Vastaaja: Helleenien tasavalta
   Vaatimukset
   
               —
            
            
               Yhteisöjen tuomioistuimen on todettava, että Helleenien tasavalta ei ole noudattanut yhteisön vesipolitiikan puitteista annetun direktiivin 2000/60/EY (1) 5 artiklan 1 kohdan mukaisia velvoitteitaan, koska se ei ole tehnyt kullekin vesipiirille, joka on sen alueella, ominaispiirteiden analysointia, tarkastelua ihmistoiminnan vaikutuksesta pintavesien ja pohjaveden tilaan eikä vedenkäytön taloudellista analyysia kyseisen direktiivin liitteissä II ja III olevien teknisten määrittelyjen mukaisesti, eikä se myöskään ole noudattanut kyseisen direktiivin 15 artiklan 2 kohdan mukaisia velvoitteitaan, koska se ei ole antanut yhteenvetoa 5 artiklan nojalla vaadituista analysoinneista.
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivi 2000/60 tuli voimaan 22.12.2000. Niinpä jäsenvaltioiden oli saatettava päätökseen direktiivin 5 artiklan 1 kohdassa edellytetyt analysoinnit ja tarkastelut viimeistään 22.12.2004 ja annettava komissiolle direktiivin 15 artiklan 2 kohdan nojalla yhteenveto analysoinneista viimeistään 22.3.2005.
   Vastauksessaan komission viralliseen huomautukseen Kreikan viranomaiset ovat myöntäneet, ettei 15 artiklan 2 kohdassa säädettyä velvollisuutta antaa vaadittu yhteenveto ole noudatettu kesäkuussa 2006. Siltä osin kuin kyse on siitä, onko Helleenien tasavalta noudattanut direktiivin 5 artiklan 1 kohdan mukaisia velvoitteita, Kreikan viranomaiset ovat kuitenkin hiljaa, vaikka komissio on virallisessa huomautuksessaan saattanut kyseenalaiseksi sen, onko Helleenien tasavalta täyttänyt kyseisen artiklan mukaiset velvoitteensa.
   Sen yhteenvedon analysoinnista, jonka Helleenien tasavalta lopulta lähetti vuoden 2006 kesäkuussa, ilmeni, että Helleenien tasavalta ei ollut vielä noudattanut direktiivin 2000/60 5 artiklan 1 kohdan eikä 15 artiklan 2 kohdan mukaisia velvoitteitaan.
   
      (1)  EYVL L 327, 22.12.2000, s. 1.